
Tfik-ban való rögzítés: 2026. július
Mellékletek:  

1.) Meghívó 
2.) Jelenléti ívek 

3.) Tájékoztató lejárt határidejű képviselőtestületi határozatok végrehajtásáról 

4.) Beszámoló az önkormányzat részvételével működő társulások tevékenységéről
a) Homokháti Kistérség Többcélú Társulása Kistérségi Társulás 2025. évi tevékenysége
b) Homokháti Önkormányzatok Kistérség-fejlesztési Társulás 2025. évi tevékenysége
c) Dél-alföldi Térségi Hulladékgazdálkodási Társulás 2025. évi tevékenysége

5.) Beszámoló a kistérségi szociális feladatok 2025. évi ellátásáról  
A Homokháti Kistérség Többcélú Társulása Integrált Szociális Gyermekjóléti Központ 2025. évi tevékenysége  
A Támogató Szolgálat 2025. évi tevékenysége  

6) Beszámoló a szociális ellátások – az Étkeztetés és a Tanyagondnoki szolgáltatás 2025. évi ellátásáról 

7.) Beszámoló a Déryné Művelődési Ház és Könyvtár 2025. évi intézményi munkájáról

8.) Tájékoztató a községben közüzemi szolgáltatást végző cégek tevékenységéről – DTKH Duna-Tisza közi Hulladékgazdálkodási Nonprofit Kft

9.) A 24/2026. (II. 10.) önkormányzati határozat módosítása - Óvodai csoportlétszám túllépésének engedélyezése a 2026/2027. nevelési évre –

10.) Döntés az önkormányzati ingatlanokat érintő igénybevételi, használati és műszaki-biztonsági megállapodásról


11.) Pénzügyi- és Ügyrendi Bizottság 2026. június 23-i nyílt ülésének jegyzőkönyve 




Üllés Nagyközségi Önkormányzat Képviselő-testületének
2026. június 23-i soros, nyílt ülésén meghozott

H A T Á R O Z A T O K 


87/2026.(VI.23.) önkormányzati határozat					5.o.			
Tárgy: A Képviselőtestület 2026. június 23-i soros, nyílt ülésének napirendi pontjai

88/2026.(VI.23.) önkormányzati határozat					7.o.			
Tárgy: Tájékoztató lejárt határidejű képviselőtestületi határozatok végrehajtásáról

89/2026.(VI.23.) önkormányzati határozat 				8.o.
Tárgy: A Homokháti Kistérség Többcélú Társulása 2025. évi tevékenysége  

90/2026.(VI.23.) önkormányzati határozat 				8.o.
Tárgy: Homokháti Önkormányzatok Kistérség-fejlesztési Társulása 2025. évi tevékenysége  

91/2026.(VI.23.) önkormányzati határozat 				9.o.
Tárgy: A Dél-alföldi Térségi Hulladékgazdálkodási Társulás 2025. évi tevékenysége  

92/2026.(VI.23.) önkormányzati határozat 				10.o.
Tárgy: Beszámoló a kistérségi szociális feladatok 2025. évi ellátásáról  
 
93/2026.(VI.23.) önkormányzati határozat					11.o.
Tárgy: A Támogató Szolgálat 2025. évi tevékenysége  

94/2026.(VI.23.) önkormányzati határozat						12.o.
Tárgy: Beszámoló a szociális ellátások – a szociális étkeztetés és a tanyagondnoki szolgáltatás 2025. évi ellátásáról 

95/2026.(VI.23.) önkormányzati határozat						13.o.
Tárgy: Beszámoló a Déryné Művelődési Ház és Könyvtár 2025. évi intézményi munkájáról 

96/2026.(VI.23.) önkormányzati határozat						14.o.
Tárgy: DTKH Nonprofit Kft. 2025. évi közüzemi szolgáltató tevékenysége 

97/2026.(VI.23.) önkormányzati határozat						15.o.
Tárgy: A 24/2026. (II. 10.) önkormányzati határozat módosítása - Óvodai csoportlétszám túllépésének engedélyezése a 2026/2027. nevelési évre 



98/2026.(VI.23.) önkormányzati határozat						16.o.
Tárgy: Döntés az önkormányzati ingatlanokat érintő igénybevételi, használati és műszaki-biztonsági megállapodásról

99/2026.(VI.23.) önkormányzati határozat						17.o.
Tárgy: Zárt ülés elrendelése





Jegyzőkönyv


Készült: az Üllés Nagyközségi Önkormányzat Képviselőtestületének 2026. június 23-i soros, nyílt ülésén. 

Helye: Polgármesteri Hivatal, Tárgyaló

Jelen vannak, Nagy Attila Gyula polgármester, Juhász Attila alpolgármester, Dudás János, Gyöngyösiné Simon Mariann, Meszesné Volkovics Szilvia képviselők 

Távolmaradását előzetesen jelezte: Bezdány Zoltánné képviselő

Távolmaradt képviselő: Dr. Faragó-Mészáros Judit

Tanácskozási joggal meghívottak közül jelen van: 
Dr. Borbás Zsuzsanna jegyző, Meszesné Volkovics Szilvia a Déryné Művelődési Ház és Könyvtár igazgatója, Kocsis Beáta Üllési Önkormányzati Konyha vezetője, Dombovári Artúrné szociális tagintézmény-vezető, Csótiné Ördög Edit a Homokháti Kistérség Többcélú Társulása Integrált Szociális és Gyermekjóléti Központ vezetője, Farkasné Lippai Ágota Wagner Viktória Szociális Központ intézményvezető (Támogató szolgálat)

Jegyzőkönyvvezető: Balogh Márta igazgatási előadó

Nagy Attila Gyula polgármester köszönti a nyílt ülés résztvevőit. Külön köszönti a meghívott előadókat és az intézményvezetőket.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.
Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

[bookmark: _Hlk31383378]87/2026.(VI.23.) önkormányzati határozat						
Tárgy: A Képviselőtestület 2026. június 23-i soros, nyílt ülésének napirendi pontjai
 
H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. június 23-i soros, nyílt ülésének napirendjét az alábbiak szerint határozza meg: 

NYÍLT ÜLÉS 

1.) Beszámoló a lejárt határidejű határozatok végrehajtásáról 
     Előadó: Nagy Attila Gyula polgármester 

2.) Beszámoló az önkormányzat részvételével működő társulások tevékenységéről 
a) Homokháti Kistérség Többcélú Társulása Kistérségi Társulás 2025. évi tevékenysége
b) Homokháti Önkormányzatok Kistérség-fejlesztési Társulás 2025. évi tevékenysége
c) Dél-alföldi Térségi Hulladékgazdálkodási Társulás 2025. évi tevékenysége
     Előadó: Nagy Attila Gyula polgármester 

3.) Beszámoló a kistérségi szociális feladatok 2025. évi ellátásáról  
     Előadó: Nagy Attila Gyula polgármester 

4.) Beszámoló a szociális ellátások – a szociális étkeztetés és a tanyagondnoki szolgáltatás 2025. évi ellátásáról 
     Előadó: Nagy Attila Gyula polgármester 

5.) Beszámoló a Déryné Művelődési Ház és Könyvtár 2025. évi intézményi munkájáról
     Előadó: Nagy Attila Gyula polgármester 

Aktuális kérdések

6.) Tájékoztató a községben közüzemi szolgáltatást végző cégek tevékenységéről – DTKH 
     Duna-Tisza közi Hulladékgazdálkodási Nonprofit Kft
     Előadó: Nagy Attila Gyula polgármester 

7.) A 24/2026. (II. 10.) önkormányzati határozat módosítása - Óvodai csoportlétszám túllépésének engedélyezése a 2026/2027. nevelési évre –
     Előadó: Nagy Attila Gyula polgármester 

8.) Döntés az önkormányzati ingatlanokat érintő igénybevételi, használati és műszaki-biztonsági megállapodásról
    Előadó: Nagy Attila Gyula polgármester


ZÁRT ÜLÉS 

[bookmark: _Hlk505173710]9.) Az Üllés Dorozsmai út 82/3. szám alatti bérlakás bérletére benyújtott pályázatok elbírálása
     Előadó: Nagy Attila Gyula polgármester 

Erről jegyzőkönyvi kivonaton értesül:
1) Nagy Attila Gyula polgármester
2) Irattár

1.) Napirend
Tájékoztató lejárt határidejű képviselőtestületi határozatok végrehajtásáról 
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület nevében meghozott, illetve azok végrehajtása is.
Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 

[bookmark: _Hlk31383406]88/2026.(VI.23.) önkormányzati határozat						
Tárgy: Tájékoztató lejárt határidejű képviselőtestületi határozatok végrehajtásáról

H A T Á R O Z A T

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesül:
1) Nagy Attila Gyula polgármester
2) Irattár

2.) Napirend
Beszámoló az önkormányzat részvételével működő társulások tevékenységéről 
Előadó: Nagy Attila Gyula polgármester és a társulások elnökei
(az előterjesztés a jegyzőkönyv 4. számú melléklete)

Nagy Attila Gyula polgármester: az anyagot a képviselőknek megküldték. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének. 

Dudás János PÜB elnöke: a bizottság a beszámolókat áttekintette, az előterjesztésben foglaltakkal egyetért, a határozati javaslatok elfogadását támogatja. 

Nagy Attila Gyula polgármester: a két mórahalmi székhelyű társulás elnöke a képviselettel a jelenlévő Csótiné Ördög Editet bízta meg. Kíván-e hozzászólni az anyagokhoz? 

Csótiné Ördög Edit a Homokháti Kistérség Többcélú Társulása Integrált Szociális és Gyermekjóléti Központ vezetője: kiegészítése nincs az anyagokkal kapcsolatosan, de tolmácsol minden kérdést, észrevételt. 

Nagy Attila Gyula polgármester: a Homokháti Kistérség Többcélú Társulásnak vannak olyan feladatai, amelyek normatívával lefedettek. Szociális feladatellátás történik, Üllés tekintetében az étkeztetés és a tanyagondnoki szolgálat kivételével az összes feladat ott van. A társulás, ezen belül a szociális ellátások jól működnek. 

Csótiné Ördög Edit a Homokháti Kistérség Többcélú Társulása Integrált Szociális és Gyermekjóléti Központ vezetője: a családsegítő és gyermekjóléti feladatok azok, amelyet minden települést érintenek a társuláson keresztül. A többi szociális ellátás esetében nagyon eltérő melyik település, melyik szolgáltatását látja el társuláson keresztül. 

Nagy Attila Gyula polgármester: kérdés, észrevétel van-e a társulások beszámolóival kapcsolatosan? Amennyiben nincs, úgy elsőként a Homokháti Kistérség Többcélú Társulása 2025. évi tevékenységéről készült beszámolót fogadják el, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza: 

[bookmark: _Hlk486235136]89/2026.(VI.23.) önkormányzati határozat 
Tárgy: A Homokháti Kistérség Többcélú Társulása 2025. évi tevékenysége  

H A T Á R O Z A T

Üllés Nagyközségi Önkormányzat Képviselőtestülete áttekintette a Homokháti Kistérség Többcélú Társulása 2025. évi tevékenységéről (melynek része a Homokháti Szociális Központ 2025. évi költségvetési beszámolója, pénzmaradvány elszámolása és szakmai beszámolója) készült beszámolót, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) A Homokháti Kistérség Többcélú Társulása 6782 Mórahalom Szentháromság tér 1. 
3.) Irattár 

Nagy Attila Gyula polgármester: a következő beszámolót a Homokháti Önkormányzatok Kistérség-fejlesztési Társulás adta. 
Kérdés, észrevétel van-e a társulás beszámolójával kapcsolatban. Amennyiben nincs, úgy javasolja a beszámoló elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 

90/2026.(VI.23.) önkormányzati határozat 
Tárgy: Homokháti Önkormányzatok Kistérség-fejlesztési Társulása 2025. évi tevékenysége  

H A T Á R O Z A T

Üllés Nagyközségi Önkormányzat Képviselőtestülete áttekintette a Homokháti Önkormányzatok Kistérség-fejlesztési Társulása 2025. évi tevékenységéről készült beszámolót, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1)Nagy Attila Gyula polgármester 
2 Homokháti Önkormányzatok Kistérség-fejlesztési Társulása, 6782 Mórahalom Szentháromság tér 1. 
3)Irattár 

Nagy Attila Gyula polgármester: kérdés, észrevétel van-e a Dél-alföldi Térségi Hulladékgazdálkodási Társulás beszámolójával kapcsolatban. Amennyiben nincs, úgy javasolja a beszámoló elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 

91/2026.(VI.23.) önkormányzati határozat 
Tárgy: A Dél-alföldi Térségi Hulladékgazdálkodási Társulás 2025. évi tevékenysége  

H A T Á R O Z A T

Üllés Nagyközségi Önkormányzat Képviselőtestülete áttekintette a Dél-alföldi Térségi Hulladékgazdálkodási Társulás 2025. évi tevékenységéről készült beszámolót, és azt a melléklet szerint elfogadja. 
Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1)Nagy Attila Gyula polgármester 
2) Dél-alföldi Térségi Hulladékgazdálkodási Társulás, 6720 Szeged Széchenyi tér 10/. 
3)Irattár

3.) Napirend
Beszámoló a kistérségi szociális feladatok 2025. évi ellátásáról  
Előadó: Nagy Attila Gyula polgármester
(az előterjesztés a jegyzőkönyv 5. sz. melléklete) 

Nagy Attila Gyula polgármester: az anyagot a képviselőknek megküldték, melyeket a Pénzügyi- és Ügyrendi Bizottság is áttekintett. Átadja a szót a bizottság elnökének. 

Dudás János PÜB elnöke: a bizottság a beszámolókat áttekintette, az előterjesztésben foglaltakkal egyetért, a határozati javaslatok elfogadását támogatja. 
Nagy Attila Gyula polgármester: részletes és elég szerteágazó az üllési szociális ellátó rendszer. Látszik, hogy a szolgáltatások bővültek, több embert kell foglalkoztatni, ennek ellenére a szociális életút nem biztonságos, kiszámítható. Üllés kivételes helyzetben van, a lakosság részéről nincs panasz az ellátásokra, ez már a mai világban óriási dolog. A nappali ellátásban az ellátottak harmada demens, akikkel külön foglalkozni kell. Van közösségi pszichiátriai ellátás, támogató szolgálat, ami nem mindenütt van. 

Csótiné Ördög Edit a Homokháti Kistérség Többcélú Társulása Integrált Szociális és Gyermekjóléti Központ vezetője: megköszöni az önkormányzat támogató segítéségét, megoldásközpontú a hozzáállásuk. A szociális életpálya jelenleg nem a trendi életpályák között szerepel. A családgondozó és a gyermekjóléti munkatárs családi okok miatt távozott. Közzétették a felhívást a munkakörére, ha nem lesz pályázó, nehéz helyzetbe kerülnek. Átmenetileg helyettesítéssel látják el a munkakört. Szerinte büszkék lehetnek a munkájukra, aki segítséget kér, nem marad ellátatlanul. Örül, hogy nincs panasz rájuk. Köszöni minden együttműködő intézmény munkáját.

Dombovári Artúr Tamásné szociális tagintézmény-vezető: köszöni, hogy azon jelzésükre, hogy a maradéktalan feladatellátásukhoz szükséges további szakmai létszám, erre volt lehetőség – gondol itt a nappali ellátásra, házi segítségnyújtásra, vagy a közösségi ellátásra. A nappali ellátásban az átlagos szükségletű ellátottak mellett a demens ellátottak száma is egyre növekszik. Az ellátottak a korábbiaknál kevesebb időt tudnak náluk tölteni. Ez adódik egyrészt abból, hogy az idősek otthonába hamarabb bekerülnek az idősek. Ez nem jó tendencia, az otthonban csak ápolási igényű ellátottakat vesznek fel, ők kevesebb életévet tudnak ott megélni, így oda mások számára gyorsabb a bekerülés. 2026. évre jellemző, a demens ellátottjaik is nagyon kevés időt tudnak a nappali ellátásban tölteni, hamar bekerülnek az otthonokba. Nagy a fluktoáció a házi segítségnyújtás és a nappali ellátás területén, sokan kerülnek ki tőlük, helyükre újakat kell felvenniük – így tudják tartani a nappali ellátásban a 25 főt, a házi segítségnyújtásban az 50 főt. A nappali ellátásban fő terápiás irány a gasztroterápia. Ennek következtében elkezdtek egy kis receptes könyvet készíteni, melyet tervezetét kiosztja a jelenlévőknek. Az ellátottak be tudnak kapcsolódni a receptek összeállításába és elkészítésébe. Több előadáson, tematikus programokon, irányított beszélgetéseken vehetnek részt az ellátottak. A főzésekkel – sütésekkel az ünnepek előtt vendégfogadóvá válnak, így megváltozik a szerepük, ami pozitív hatást gyakorol rájuk. Köszöni az önkormányzatnak, a jegyzőnek, az iskolának, óvodának, művelődési háznak, nem utolsó sorban a Homokháti Szociális Központ vezetőjének a segítségét, közreműködését a mindennapjaik színvonalasabb eltöltésében. 

Nagy Attila Gyula polgármester: köszöni a munkájukat, mely nagy segítség az üllési lakosoknak. 
A Homokháti Kistérség Többcélú Társulása Integrált Szociális Gyermekjóléti Központ beszámolójával kapcsolatban kérdés, észrevétel van-e? 
Amennyiben nincs, javasolja a beszámoló elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

92/2026.(VI.23.) önkormányzati határozat 
Tárgy: A Homokháti Kistérség Többcélú Társulása Integrált Szociális Gyermekjóléti Központ 2025. évi tevékenysége  
H A T Á R O Z A T

Üllés Nagyközségi Önkormányzat Képviselőtestülete áttekintette a Homokháti Kistérség Többcélú Társulása Integrált Szociális Gyermekjóléti Központ 2025. évi tevékenységéről készült beszámolót, és azt a melléklet szerint elfogadja. 
Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1) Nagy Attila Gyula polgármester 
2) A Homokháti Kistérség Többcélú Társulása Integrált Szociális Gyermekjóléti Központ 6782 Mórahalom, Millenniumi sétány 16-18.   
3) Irattár 

Nagy Attila Gyula polgármester: a Támogató szolgálattal kapcsolatosan kérdezi, a Daciát a Támogató szolgálatos pályázaton nyerték? 

Farkasné Lippai Ágota Wagner Viktória Szociális Központ intézményvezető (Támogató szolgálat): EFOP-os pályázaton nyerték a 7 személyes Dacia Jokert gépjárművet, melyet sikerült 2025. január 1-ével szolgálatba állítaniuk. Nemcsak a tárgyi, hanem a személyi feltételeik is bővültek 1 fővel, ennek eredményeként több feladatot tudtak ellátni. Egyre több a segítséget igénylő személy. Főként a személyszállítást igénylik. Üllésről 1 kiskorú személy mindennapi szállítását tudják pluszban megoldani. Üllés a 2., 3. helyen áll az ellátotti létszám tekintetében. Azzal, hogy a szolgálatot fejleszteni tudták, több finanszírozást tudnak lehívni. A támogató szolgálat térítésmentes ellátás. Az igénylő nagyrésze nehéz anyagi körülmények között él. Köszöni az önkormányzat, a szociális tagintézmény és a támogató szolgálat munkatársának munkáját, közreműködését. 

Nagy Attila Gyula polgármester: kérdés észrevétel van-e? Amennyiben nincs, úgy javasolja a Támogató Szolgálat 2025. évi tevékenységéről készült beszámoló elfogadását is, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

93/2026.(VI.23.) önkormányzati határozat
Tárgy: A Támogató Szolgálat 2025. évi tevékenysége  

H A T Á R O Z A T

Üllés Nagyközségi Önkormányzat Képviselőtestülete áttekintette a Támogató Szolgálat 2023. évi tevékenységéről készült beszámolót, és azt a melléklet szerint elfogadja. 
Határidő: - 
Felelős: Balogh Márta igazgatási ügyintéző 



Erről jegyzőkönyvi kivonaton értesítést kap: 
1)Nagy Attila Gyula polgármester 
2) Wagner Viktória Szociális Központ, 6795 Bordány Kossuth utca 53/2.  
3)Irattár 

4.) Napirend
Beszámoló a szociális ellátások – a szociális étkeztetés és a tanyagondnoki szolgáltatás 2025. évi ellátásáról 
Előadó: Nagy Attila Gyula polgármester
(az előterjesztés a jegyzőkönyv 6. sz. melléklete) 

Nagy Attila Gyula polgármester: az előterjesztést a képviselőknek megküldték. A tanyagondnoki szolgáltatással vannak bajban, a legutóbb vásárolt Skoda Jeti típusú gépjárművek talán 2014-es beszerzésűek. A három Jetiből 1 totálkárossá tört. Az előző Kormányt már korábban azzal „bombázta”, hogy írjanak ki tanyagondnoki gépjármű beszerzésére pályázatot. Szomorú látni, hogy a „gyermekek” nem gondozzák, rá sem nyitják az ajtót az idős, magatehetetlen szüleikre. Egyre többet lát ilyet. A szociális étkeztetés is példaértékű, 176 fő étkezik napi szinten. 
Kérdés, észrevétel van-e? Amennyiben nincs úgy javasolja a határozati javaslat elfogadását, melyet szavazásra bocsát.  

A Képviselőtestület 5 igen szavazattal a javaslattal egyetért és az alábbi határozatot hozza: 

94/2026.(VI.23.) önkormányzati határozat
Tárgy: Beszámoló a szociális ellátások – a szociális étkeztetés és a tanyagondnoki szolgáltatás 2025. évi ellátásáról 
H A T Á R O Z A T 

Üllés Nagyközségi Önkormányzat Képviselőtestülete áttekintette a „Beszámoló a szociális ellátások – a szociális étkeztetés és a Tanyagondnoki szolgáltatás 2025. évi ellátásáról” tárgyú előterjesztést, és azt a melléklet szerint elfogadja. 
Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Juhászné Bozsák Andrea étkeztetés koordinátor 
3.) Vörösmartyné Sári Csilla tanyagondnoki szolgáltatás koordinátor
4.) Irattár 

5.) Napirend
Beszámoló a Déryné Művelődési Ház és Könyvtár 2025. évi intézményi munkájáról
Előadó: Nagy Attila Gyula polgármester 
(az előterjesztés a jegyzőkönyv 7. sz. melléklete) 

Nagy Attila Gyula polgármester: részletes tájékoztatót kaptak a rendezvényekről és a működésről, köszöni az előterjesztést. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság az előterjesztésben foglaltakkal egyetért, a határozati javaslat elfogadását támogatja. 

Meszesné Volkovics Szilvia képviselő (Déryné Művelődési Ház és Könyvtár igazgatója): az anyaggal kapcsolatosan nincs kiegészíteni valója. 

Nagy Attila Gyula polgármester: Üllésen rengeteg rendezvény valósult meg. Hallott kritikát a Falunapról, pl.. hogy az esti fellépő nem tetszett nekik. Szerinte meg a zenekar nagyon jó zenét és hangulatot csinált. Többféle ételt, italt lehetett kapni, jó áron. 
Kérdés, észrevétel van-e? Amennyiben nincs, úgy javasolja a beszámoló elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

95/2026.(VI.23.) önkormányzati határozat
Tárgy: Beszámoló a Déryné Művelődési Ház és Könyvtár 2025. évi intézményi munkájáról 

H A T Á R O Z A T

Üllés Nagyközségi Önkormányzat Képviselőtestülete áttekintette a Déryné Művelődési Ház és Könyvtár 2025. évi intézményi munkájáról készült beszámolót, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző 

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Meszesné Volkovics Szilvia, a Déryné Művelődési Ház és Könyvtár igazgatója 
3.) Irattár 

Aktuális napirendek

6.) Napirend
Tájékoztató a községben közüzemi szolgáltatást végző cégek tevékenységéről – DTKH  Duna-Tisza közi Hulladékgazdálkodási Nonprofit Kft
 Előadó: Nagy Attila Gyula polgármester
(az előterjesztés a jegyzőkönyv 8. sz. melléklete) 


Nagy Attila Gyula polgármester: a DTKH Duna-Tiszaközi Hulladékgazdálkodási Nonprofit Kft a június 23-i ülésre tudta csak megküldeni a - korábbi, május 21-i ülésre bekért – tájékoztatóját. 
A cég igyekszik „fogni” a jelzéseket. A kukásautósok rugalmasan látják el a feladatukat, a hulladékudvar működése viszont katasztrófa. Lehetetlen helyzetbe hozzák a lakosságot. Mérni kell az építési törmeléket és fizetni kell az elhelyezésért július 1-jétől. A lomokat se lehet csak úgy lepakolni. A személyes tapasztalatai nem jók. A beszámoló elfogadását a sok negatív dolog ellenére elfogadásra javasolja, a szféra átalakulóban van. 

Dudás János PÜB elnöke: igen, a hulladék mérlegelni kell, de nem biztosítanak hozzá megfelelő mérleget. Többféle hulladékot, főként mezőgazdasági hulladékot díjfizetés ellenében vesznek át, holott azokra vásárlásakor kifizették a termékdíjat. Mindenféle hulladékot kategóriánként külön-külön kell gyűjteni, mérni, leadni, ennek ellenére, a Sándorfalvi hulladéklerakóban minden szemét egy kupacban kerül beszállításra az egyes udvarokból. Szerinte ennek a hulladékgazdálkodási politikával elszaporodnak az illegális lerakók.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a beszámoló elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

96/2026.(VI.23.) önkormányzati határozat
Tárgy: DTKH Nonprofit Kft. 2025. évi közüzemi szolgáltató tevékenysége 

H A T Á R O Z A T 

Üllés Nagyközségi Önkormányzat Képviselőtestülete a DTKH Nonprofit Kft. 2025. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester 
2) DTKH Nonprofit Kft, 2700 Cegléd Kút utca 5.  
3) Irattár 

7.) Napirend
A 24/2026. (II. 10.) önkormányzati határozat módosítása - Óvodai csoportlétszám túllépésének engedélyezése a 2026/2027. nevelési évre –
Előadó: Nagy Attila Gyula polgármester
(az előterjesztés a jegyzőkönyv 9. sz. melléklete) 

Nagy Attila Gyula polgármester: az anyagot a képviselőknek megküldték, melyet a Pénzügyi- és Ügyrendi Bizottság is áttekintett. Átadja a szót a bizottság elnökének. 

Dudás János PÜB elnöke: a bizottság az előterjesztést áttekintette, az abban foglalt a határozati javaslat elfogadását támogatja. 

Nagy Attila Gyula polgármester: bővül a bölcsődei és óvodai létszám, sok gyerek van. 
Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

97/2026.(VI.23.) önkormányzati határozat
Tárgy: A 24/2026. (II. 10.) önkormányzati határozat módosítása - Óvodai csoportlétszám túllépésének engedélyezése a 2026/2027. nevelési évre 

H A T Á R O Z A T 

[bookmark: _Hlk188642812]Üllés Nagyközségi Önkormányzat Képviselőtestülete a 24/2026. (II. 10.) önkormányzati határozat (4) bekezdését az alábbiakra módosítja:

„(4) A Képviselő-testület a nemzeti köznevelésről szóló 2011. évi CXC. törvény (továbbiakban: Nkt.) 25. § (7) bekezdése alapján – a nevelési-oktatási intézmények működéséről, és a köznevelési intézmények névhasználatáról szóló 20/2012. (VIII. 31.) EMMI rendelet 162. § (3) bekezdésében foglaltak teljesülése esetén – 2026/2027. nevelési évben, az Nkt. 4. számú mellékletében meghatározott óvodai maximális létszám 20%-kal történő túllépését engedélyezi a fenntartásában működő Csigabiga Óvoda és Bölcsőde óvodai csoportjaiban.”

Határidő: azonnal
Felelős: Husztáné Rózsa Krisztina főigazgató

A határozatról jegyzőkönyvi kivonaton értesítést kap: 
1)Nagy Attila Gyula polgármester 
2) Dr. Borbás Zsuzsanna jegyző
3) Csigabiga Óvoda és Bölcsőde -Husztáné Rózsa Krisztina főigazgató
4) Fáncsik Judit pénzügyi-gazdálkodási csoportvezető
5) Irattár

8.) Napirend
Döntés az önkormányzati ingatlanokat érintő igénybevételi, használati és műszaki-biztonsági megállapodásról
Előadó: Nagy Attila Gyula polgármester
(az előterjesztés a jegyzőkönyv 10. sz. melléklete) 

Nagy Attila Gyula polgármester: az anyagot a képviselőknek megküldték, melyet a Pénzügyi- és Ügyrendi Bizottság is áttekintett. Kapnak egy kis pénzt, nem sokat. Átadja a szót a bizottság elnökének. 

Dudás János PÜB elnöke: a bizottság az előterjesztést áttekintette, az abban foglalt a határozati javaslat elfogadását támogatja. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért és az alábbi határozatot hozza: 

98/2026.(VI.23.) önkormányzati határozat
Tárgy: Döntés az önkormányzati ingatlanokat érintő igénybevételi, használati és műszaki-biztonsági megállapodásról

H A T Á R O Z A T

1.) Üllés Nagyközségi Önkormányzat Képviselő-testülete az Üllés 071, 0137/4 és 020/142 helyrajzi számú ingatlanokra vonatkozóan hozzájárul, hogy azokon - az ingatlanok rendeltetésszerű használatát időlegesen akadályozó bányászati létesítmény, valamint annak alkotórészei és tartozékai elhelyezése érdekében - a MOL Magyarország MOL Upstream Zártkörűen Működő Részvénytársaság (1117 Budapest, Dombóvári út 28.) bányászati célú munkálatokat végezzen és a bányászati létesítmény üzemeltetéséhez szükséges mértékben igénybe vegye ellenőrzés, javítás, karbantartás, kapacitásfenntartás- és bővítés, az üzemelés és a biztonság fenntartása, az üzemzavar megelőzése és elhárítása érdekében szükséges intézkedések végrehajtása céljából. 

2.) A Képviselő-testület elfogadja az érintett ingatlanok tekintetében a MOL Magyarország MOL Upstream Zártkörűen Működő Részvénytársaság által tett, jelen határozat meghozatalát segítő előterjesztés 1. sz. mellékletében szereplő kártalanítási díjakat, összesen 69.200 Ft értékben.

3.) A Képviselő-testület felhatalmazza a Polgármestert az igénybevételi, használati és műszaki-biztonsági megállapodásáról szóló megállapodás aláírására és az egyéb szükséges intézkedések megtételére.

Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Czékus Péter műszaki előadó
5. MOL Nyrt.
6. Irattár




Nagy Attila Gyula polgármester: további kérdés, észrevétel, javaslat van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 

99/2026.(VI.23.) önkormányzati határozat
Tárgy: Zárt ülés elrendelése
H A T Á R O Z A T

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.   

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Dr. Borbás Zsuzsanna jegyző 
3.) Irattár 

Megköszöni a részvételt, a nyílt ülést 15 óra 38 perckor berekeszti, a jegyzőkönyvet lezárja. 


K.m.f.

       Nagy Attila Gyula                                                                                 Dr. Borbás Zsuzsanna
           polgármester                                                                                                 jegyző

